Hayden Panettiere

Tidlig liv og familie

Hayden ble født i Palisades i New York, og er datter av Lesley R. Vogel, en tidligere såpeopera skuespillerinne, og Alan L. «Skip» Panettiere, en brannmann. Hun har en yngre bror, skuespilleren Jansen Panettiere.

Utdannelse

Panettiere gikk på «South Orangetown Middle School» i New York men etter 7. klasse avsluttet hun  high school med hjemmeundervisning og har utsatt videre høyere utdannelse på grunn av sin karriere, selv om hun har uttrykt interesse i å «fortsette å lære».

Såpeopera og filmer i ung alder

Hayden fikk en rolle som «Sarah Roberts» på ABC-såpeoperaen One Life to Live (1994- 1997) og senere som barnet «Lizzie Spaulding» på CBS-serien Guiding Light når hun var bare 7 år gammel (mellom 1996–2000). Serien Guiding Light fikk på grunn av Haydens figur Lizzies kamp med leukemi, en spesiell ærespris fra Leukemia and Lymphoma Society for å bringe sykdommen fram i lyset for det amerikanske publikum.
Hayden har vært med i flere kino- og tv-filmer. Hun var stemmen til figuren Dot i Pixars animasjonsfilm A Bug's Life for Disney. I tillegg har hun hatt rolle som stemmen til «Kairi» i det veldig suksessrike Kingdom Hearts, en serie av spill for PlayStation 2. Hun hadde en rolle i FOX-serien Ally McBeal der hun spilte Ally McBeal's datter, og en gjesterolle i Malcolm in the Middle. Hun hadde også gjesteroller i Law & Order: SVU. Hayden spilte «Sheryl Yoast» i filmen Remember the Titans. Hun spilte i Bring It On: All or Nothing som cheerleader. Hun hadde en birolle som «Adelaide Bourbon» i den nylig slupne filmen Shanghai Kiss.

Heroes

Panettiere spiller nå «Claire Bennet» i NBC-serien Heroes som en cheerleader på high school med superkrefter (regernative helende krefter). På grunn av hennes rolle i Heroes, har hun blitt en gjenganger på mange science fiction-konvensjoner, og har blitt invitert på mange populære konvensjoner rundt om i verden, inkludert New York Comic-Con og Fan Expo Canada i 2007. I forhold til de rollene som Hayden har spilt, innrømmer hun at hennes muligheter er begrensede da «folk ser på (henne) enten som den 'populære cheerleader'-typen eller bare 'blondinen'».
Forbes estimerte at hun tjente to millioner dollar i 2007.

Sanger

Panettiere ble nominert til en Grammy i 1999 for «Best Spoken Word Album for Children» for A Bug's Life Read-Along.
Hun arbeider pr januar 2008 på sitt debut-album, som opprinnelig var planlagt til 8. mai 2007, men som har blitt utsatt flere ganger. Entertainment Weekly bekreftet senere at albumet ville bli sluppet i 2008. Hayden er også å finne på platen med musikken fra filmen Bring It On: All or Nothing sammen med skuespilleren Solange Knowles. Det er fremdeles ukjent om en video vil bli filmet for Your New Girlfriend. Hun spilte også inn en sang med tittelen «Try» for filmen Bridge to Terabithia. Hun har nylig spilt inn en sang for Cinderella III: A Twist in Time med tittelen «I Still Believe».

Reklame og modell

Hun startet allerede å spille reklamefilm da hun var 11 måneder gammel. 
Neutrogena gjorde Panettiere henne til cover girl i 2006 for Neutrogena for deres nye verdensdekkende reklamekampanje, der hun følger i fotsporene til skuespillere som Kristin Kreuk, Josie Bissett, Jennifer Love Hewitt, Mandy Moore, Mischa Barton, Gabrielle Union og Jennifer Freeman.
Panettiere gjorde i 2007 en Got Milk? annonse, akkurat som andre annonser gjort av skuespillerne fra Heroes.

Aktivisme

Panettiere er dyrevenn. 31. oktober 2007 var hun involvert i en konfrontasjone med japanske fiskere når hun prøvde å hindre deres årlige jakt på delfiner i Taiji, Wakayama. Panettiere paddlet ut på et surfebrett sammen med fem andre aktivister fra Australia og  USA (inkludert tidligere Home and Away-stjerne Isabel Lucas) i et forsøk på å nå en flokk med delfiner og løslate de. Konfrontasjonen varte i mere enn 10 minutter, før surferne ble tvunget til å returnere til stranden. De involverte surferne kjørte deretter rett til Osaka airport og forlot landet for å unngå å bli arrestert av japansk politi. Mange japanere ser på en slik handling som et angrep på deres kultur. Den kooperative fiskerorganisasjonen i Taiji argumenterte med at disse protestene «fortsetter med vilje å forvrenge fakta om fiskeriene» og at aktivistenes agenda var «ikke basert på internasjonal lov eller vitenskap, men på følelser i egen økonomisk vinnings hensikt». Hayden hevder at en arrestasjonsordre har blitt sendt ut på henne i Japan for hendelsen. I november 2007 fikk Hayden prisen«Compassion in Action Award» fra dyre-aktivistgruppen PETA for hennes forsøk på å stoppe delfin-jakten i Japan.
28. januar 2008 besøkte Panettiere Norges, Japans og Islands ambassader i Washington for å protestere mot landenes hvalfangst, hun leverte også et protestbrev stilet til Jens Stoltenberg.